**Edukativna radionica o mogućnostima financiranja i korištenja solarne energije u turizmu**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Greenpeace: Poziv turističkim subjektima**

**Poštovani, zadovoljstvo nam je pozvati Vas na prezentaciju o mogućnostima i uvjetima korištenja solarne energije u sektoru turizma u Hrvatskoj. Na Jadranu brojimo prosječno 2600 sunčanih sati godišnje, a i dalje smo na samom začelju po korištenju sunca za proizvodnju energije. Smatramo da je turistički sektor iz više razloga logičan odabir za prve velike korake u solarizaciji Jadrana: objekti su smješteni na sunčanoj obali, imaju najveću potrošnju struje ljeti, a studijom smo dokazali se investicije u fotonaponske sustave posebno isplate hotelima i kampovima.**

*Srijeda, 14.6.2017.*

10:00 - 11:30 Izlaganje na će održati **Ignacio Navarro**, međunarodni stručnjak za energetiku koji će u svojoj prezentaciji predstaviti primjere iz hotelskog sektora u Grčkoj te kako su se turistički subjekti unatoč financijskoj krizi izborili za pravo da u poticajnom okruženju proizvode energiju za vlastite potrebe i tako smanje račune za struju. Pripremit će pregled najboljih mogućnosti financiranja i najbolje prakse u području odgovornog i održivog turizma, uz studije slučaja s prenesenim cijenama za implementaciju u Hrvatskoj.

11: 30 - 11:45   Pauza za kavu

11:45 - 13:00 Važnost građanske energije i potencijal za primjenu projekata solarne energije u turizmu u Hrvatskoj predstavit će Boris Pavlin i Ivan Zoković iz **Zelene energetske zadruge** (ZEZ), krovne hrvatske organizacije za područje energetskog zadrugarstva i razvoj projekata koji se baziraju na ekonomskim modelima korištenja obnovljivih izvora energija kroz građansku participaciju.

**Radi ograničenog broja sudionika, molim da što prije potvrdite sudjelovanje.**

**###**

**KONTAKT OSOBA:**

Marija Tomac, mob. 095 6274 528, email**:** marija.tomac@greenpeace.org